Α4-0159/96

Απόφαση για την κοινή θέση που ενέκρινε το Συμβούλιο ενόψει της έγκρισης της οδηγίας του Συμβουλίου σχετικά με την ολοκληρωμένη πρόληψη και έλεγχο της ρύπανσης (C4-0094/96 - 00/0526(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0094/96 - 00/0526(SYN)) ((ΕΕ C 87 της 25.3.1996, σελ. 1)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 18 της 23.01.1995, σελ. 82)) επί της πρότασης της Επιτροπής προς το Συμβούλιο COM(93)0423 ((ΕΕ C 311 της 17.11.1993, σελ. 6)),

- έχοντας υπόψη την τροποποιημένη πρόταση της Επιτροπής COM(95)0088 - 00/0526(SYN) (( ΕΕ C 165 της 1.7.1995.)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4- 0159/96),

1. τροποποιεί την κοινή θέση ως ακολούθως[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 2)

Αιτιολογική σκέψη 10

>Αρχικό κείμενο>

10. ότι οι διατάξεις της παρούσας οδηγίας εφαρμόζονται με την επιφύλαξη της οδηγίας 85/337/ΕΟΚ της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον[semigr ] ότι, οσάκις για τη χορήγηση άδειας, πρέπει να λαμβάνονται υπόψη πληροφορίες ή συμπεράσματα EK της εφαρμογής της ανωτέρω οδηγίας, η παρούσα οδηγία δεν θίγει την εφαρμογή της,

>Κείμενο μετά την ψηφοφορία στο ΕΚ>

10. ότι με την υιοθέτηση και συγκεκριμενοποίηση της επιταγής της οδηγίας 85/337/ΕΟΚ της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον στην οδηγία αυτή, εγγράφεται η απαίτηση να λαμβάνοντονται υπόψη οι απαιτήσεις του περιβάλλοντος κατά την κοινοτική διαδικασία χορήγησης αδείας για ορισμένες βιομηχανικές εγκαταστάσεις ενώ εναρμονίζεται και απλουστεύεται η δικονομική νομοθεσία στον τομέα των πολλαπλών μέσων,

(Τροπολογία 4)

Αιτιολογική σκέψη 17

>Αρχικό κείμενο>

17. ότι οι οριακές τιμές εκπομπής, οι ισοδύναμες παράμετροι ή τεχνικά μέτρα πρέπει να βασίζονται στις βέλτιστες διαθέσιμες τεχνικές, χωρίς να επιτάσσουν τη χρήση μιας συγκεκριμένης τεχνικής ή τεχνολογίας, και λαμβανομένων υπόψη των τεχνικών χαρακτηριστικών της συγκεκριμένης εκμετάλλευσης, της γεωγραφικής της θέσης και των τοπικών περιβαλλοντικών συνθηκών[semigr ] ότι, σε όλες τις περιπτώσεις, οι όροι χορήγησης της άδειας προβλέπουν διατάξεις για την ελαχιστοποίηση της ρύπανσης σε μεγάλη απόσταση ή της διασυνοριακής ρύπανσης και εξασφαλίζουν υψηλό επίπεδο προστασίας του περιβάλλοντος στο σύνολό του,

>Κείμενο μετά την ψηφοφορία στο ΕΚ>

17. ότι οι οριακές τιμές εκπομπής, οι ισοδύναμες παράμετροι ή τεχνικά μέτρα πρέπει να βασίζονται στις βέλτιστες διαθέσιμες τεχνικές, χωρίς να επιτάσσουν τη χρήση μιας συγκεκριμένης τεχνικής ή τεχνολογίας, και λαμβανομένων υπόψη των τεχνικών χαρακτηριστικών της συγκεκριμένης εκμετάλλευσης[semigr ] ότι, σε όλες τις περιπτώσεις, οι όροι χορήγησης της άδειας προβλέπουν διατάξεις για την ελαχιστοποίηση της ρύπανσης σε μεγάλη απόσταση ή της διασυνοριακής ρύπανσης και εξασφαλίζουν υψηλό επίπεδο προστασίας του περιβάλλοντος στο σύνολό του,

(Τροπολογία 5)

Αιτιολογική σκέψη 18

>Αρχικό κείμενο>

18. ότι τα κράτη μέλη είναι αρμόδια να καθορίζουν τον τρόπο με τον οποίο είναι δυνατό να λαμβάνονται υπόψη, εφόσον χρειάζεται, τα τεχνικά χαρακτηριστικά της συγκεκριμένης εγκατάστασης, η γεωγραφική της θέση και οι τοπικές συνθήκες περιβάλλοντος,

>Κείμενο μετά την ψηφοφορία στο ΕΚ>

18. ότι τα κράτη μέλη είναι αρμόδια να καθορίζουν τον τρόπο με τον οποίο είναι δυνατό να λαμβάνονται υπόψη, εφόσον χρειάζεται, τα τεχνικά χαρακτηριστικά της συγκεκριμένης εγκατάστασης,

(Τροπολογία 7)

Aιτιολογική σκέψη 24

>Αρχικό κείμενο>

24. ότι η κατάρτιση καταλόγου των κυριότερων εκπομπών και των πηγών τους μπορεί να θεωρηθεί ως σημαντικό μέσο το οποίο επιτρέπει, ιδίως, στη σύγκριση των ρυπαντικών δραστηριοτήτων στην Κοινότητα[semigr ] ότι η κατάρτιση του καταλόγου αυτού θα αναληφθεί από την Επιτροπή, επικουρούμενη, για το σκοπό αυτόν, από ρυθμιστική επιτροπή,

>Κείμενο μετά την ψηφοφορία στο ΕΚ>

24. ότι η κατάρτιση καταλόγου των κυριότερων εκπομπών και των πηγών τους μπορεί να θεωρηθεί ως σημαντικό μέσο το οποίο επιτρέπει, ιδίως, στη σύγκριση των ρυπαντικών δραστηριοτήτων στην Κοινότητα[semigr ] ότι η κατάρτιση του καταλόγου αυτού θα αναληφθεί από την Επιτροπή, επικουρούμενη, για το σκοπό αυτόν, από συμβουλευτική επιτροπή,

(Τροπολογία 8)

Αιτιολογική σκέψη 25α (νέα)

>Κείμενο μετά την ψηφοφορία στο ΕΚ>

25α. ότι πρέπει να δοθεί ιδιαίτερη προσοχή στον καθορισμό οριακών τιμών εκπομπής ρύπων σύμφωνα με το άρθρο 18 της οδηγίας, προκειμένου να διασφαλισθεί η καλύτερη πρόληψη με βάση τις βέλτιστες διαθέσιμες τεχνικές ώστε να επιτευχθεί ο στόχος του άρθρου 130Ρ της Συνθήκης για την Ευρωπαϊκή Ένωση.

(Τροπολογία 10)

Άρθρο 1

>Αρχικό κείμενο>

Στόχος της οδηγίας είναι η ολοκληρωμένη πρόληψη και έλεγχος της ρύπανσης που προκαλούν οι δραστηριότητες του Παραρτήματος Ι. Η οδηγία προβλέπει μέτρα αποφυγής και, όταν αυτό δεν είναι δυνατόν, μείωσης των εκπομπών από τις ανωτέρω δραστηριότητες στην ατμόσφαιρα, το νερό και το έδαφος, και μέτρα για τα απόβλητα, ώστε να επιτευχθεί υψηλό επίπεδο προτασίας του περιβάλλοντος στο σύνολό του, με την επιφύλαξη της οδηγίας 85/337/ΕΟΚ και των άλλων σχετικών κοινοτικών απαιτήσεων.

>Κείμενο μετά την ψηφοφορία στο ΕΚ>

Στόχος της οδηγίας είναι η ολοκληρωμένη πρόληψη και έλεγχος της ρύπανσης που προκαλούν οι κατηγορίες εγκαταστάσεων και δραστηριοτήτων του Παραρτήματος Ι. Η οδηγία προβλέπει μέτρα αποφυγής και εξάλειψης και, όταν αυτό δεν είναι δυνατόν, μείωσης των εκπομπών από τις ανωτέρω εγκαταστάσεις και δραστηριότητες στην ατμόσφαιρα, το νερό και το έδαφος, και μέτρα για τα απόβλητα, ώστε να εξετάζονται οι ενδεχόμενες επιπτώσεις τους στο περιβάλλον και συνεπώς να επιτευχθεί υψηλό επίπεδο προτασίας του περιβάλλοντος στο σύνολό του, με την επιφύλαξη της οδηγίας 85/337/ΕΟΚ και των άλλων σχετικών κοινοτικών απαιτήσεων.

(Τροπολογία 14)

Άρθρο 2, παράγραφος 11, πρώτο εδάφιο, εισαγωγική πρόταση

>Αρχικό κείμενο>

11) «βέλτιστες διαθέσιμες τεχνικές»: το πλέον αποτελεσματικό και προηγμένο στάδιο εξέλιξης των δραστηριοτήτων και μεθόδων λειτουργίας που αποδεικνύει την πρακτική ικανότητα συγκεκριμένων τεχνικών να συνιστούν κατ' αρχήν τη βάση των οριακών τιμών εκπομπής για την αποφυγή και, ότι αυτό δεν είναι πρακτικά εφαρμόσιμο, τη γενική μείωση των εκπομπών και των επιπτώσεων για το περιβάλλον στο σύνολό του.

>Κείμενο μετά την ψηφοφορία στο ΕΚ>

11) «βέλτιστες διαθέσιμες τεχνικές»: το πλέον αποτελεσματικό και προηγμένο στάδιο εξέλιξης των δραστηριοτήτων και μεθόδων λειτουργίας που αποδεικνύει την πρακτική ικανότητα συγκεκριμένων τεχνικών να συνιστούν τη βάση των οριακών τιμών εκπομπής για την αποφυγή και, ότι αυτό δεν είναι πρακτικά εφαρμόσιμο, τη γενική μείωση των εκπομπών και των επιπτώσεων για το περιβάλλον στο σύνολό του.

(Τροπολογία 15)

Άρθρο 2, παράγραφος 11, πρώτο εδάφιο, δεύτερη παύλα

>Αρχικό κείμενο>

- «διαθέσιμες» τεχνικές είναι οι αναπτυχθείσες σε κλίμακα που επιτρέπει την εφαρμογή τους εντός του οικείου βιομηχανικού κλάδου, υπό οικονομικώς και τεχνικώς βιώσιμες συνθήκες, λαμβανομένων υπόψη του κόστους και των πλεονεκτημάτων, ανεξαρτήτως του αν οι ως άνω τεχνικές χρησιμοποιούνται ή παράγονται εντός του οικείου κράτους μέλους, εφόσον εξασφαλίζεται η πρόσβαση του φορέα εκμετάλλευσης σ' αυτές με λογικούς όρους,

>Κείμενο μετά την ψηφοφορία στο ΕΚ>

- «διαθέσιμες» τεχνικές είναι οι αναπτυχθείσες σε κλίμακα που επιτρέπει την εφαρμογή τους εντός του οικείου βιομηχανικού κλάδου, υπό οικονομικώς και τεχνικώς βιώσιμες συνθήκες, ανεξαρτήτως του αν οι ως άνω τεχνικές χρησιμοποιούνται ή παράγονται εντός του οικείου κράτους μέλους, εφόσον εξασφαλίζεται η πρόσβαση του φορέα εκμετάλλευσης σ' αυτές με λογικούς όρους,

(Τροπολογία 16)

Άρθρο 3, πρώτο εδάφιο, σημείο β)

>Αρχικό κείμενο>

β) να μην προκαλείται καμία σημαντική ρύπανση,

>Κείμενο μετά την ψηφοφορία στο ΕΚ>

β) να μην μπορεί να προκληθεί κίνδυνος για την ανθρώπινη υγεία ή άλλη σημαντική ρύπανση,

(Τροπολογία 17)

Άρθρο 3, πρώτο εδάφιο, σημείο στ)

>Αρχικό κείμενο>

στ) να λαμβάνονται τα αναγκαία μέτρα κατά την οριστική παύση των δραστηριοτήτων ώστε να αποφεύγεται κάθε κίνδυνος ρύπανσης και ο χώρος της εκμετάλλευσης να επανευρίσκει ικανοποιητική μορφή.

>Κείμενο μετά την ψηφοφορία στο ΕΚ>

στ) να λαμβάνονται τα αναγκαία μέτρα κατά την οριστική παύση των δραστηριοτήτων ώστε να αποφεύγεται κάθε κίνδυνος ρύπανσης και ο χώρος της εκμετάλλευσης να επανευρίσκει ικανοποιητική μορφή, ώστε να διασφαλίζεται ότι δεν διατρέχουν κίνδυνο ούτε ο άνθρωπος ούτε το περιβάλλον.

(Τροπολογία 18)

Άρθρο 6, παράγραφος 1, πρώτη παύλα

>Αρχικό κείμενο>

- της εγκατάστασης και των δραστηριοτήτων της,

>Κείμενο μετά την ψηφοφορία στο ΕΚ>

- της εγκατάστασης, του τόπου, του τύπου, του μεγέθους και των δραστηριοτήτων της,

(Τροπολογία 19)

Άρθρο 6, παράγραφος 1, πέμπτη παύλα

>Αρχικό κείμενο>

- της φύσης και των ποσοτήτων των προβλεπόμενων εκπομπών της εγκατάστασης σε κάθε μέσον καθώς και προσδιορισμό των σημαντικών επιπτώσεων των εκπομπών στο περιβάλλον,

>Κείμενο μετά την ψηφοφορία στο ΕΚ>

- της φύσης και των ποσοτήτων των προβλεπόμενων εκπομπών της εγκατάστασης σε κάθε μέσον καθώς και των σημαντικών επιπτώσεων των εκπομπών στο περιβάλλον,

(Τροπολογία 20)

Άρθρο 6, παράγραφος 1, έκτη παύλα

>Αρχικό κείμενο>

- της προβλεπόμενης τεχνολογίας και των άλλων τεχνικών που αποσκοπούν στην πρόληψη των εκπομπών που προέρχονται από την εγκατάσταση ή, εάν αυτό δεν είναι δυνατόν, στη μείωσή τους,

>Κείμενο μετά την ψηφοφορία στο ΕΚ>

- της προβλεπόμενης τεχνολογίας και των άλλων τεχνικών που αποσκοπούν στην πρόληψη των εκπομπών που προέρχονται από την εγκατάσταση ή, εάν αυτό δεν είναι δυνατόν, στη μείωσή και την εξάλειψή τους, και περιγραφή των μέτρων με τα οποία πρέπει να πληρούνται οι απαιτήσεις της παρούσας οδηγίας καθώς και, ενδεχομένως, επισκόπηση των σημαντικοτέρων δυνατοτήτων λύσεων που έχουν εξετασθεί από τον φορέα εκμετάλλευσης, αναφέροντας τα στοιχεία των βασικών λόγων επιλογής με γνώμονα τις επιπτώσεις στο περιβάλλον[semigr ]

(Τροπολογία 21)

Άρθρο 6, παράγραφος 1, εδάφιο 1α (νέο)

>Κείμενο μετά την ψηφοφορία στο ΕΚ>

Μια μη τεχνική συγκεφαλαίωση των προαναφερθέντων στις προηγούμενες παύλες στοιχείων.

(Τροπολογία 22)

Άρθρο 6, παράγραφος 2

>Αρχικό κείμενο>

2. Στις περιπτώσεις που πληροφορίες παρεχόμενες σύμφωνα με τις απαιτήσεις της οδηγίας 85/337/ΕΟΚ, ή έκθεση ασφαλείας συντασσόμενη κατ' εφαρμογή της οδηγίας 82/501/ΕΟΚ του Συμβουλίου της 24ης Ιουνίου 1982 περί του κινδύνου ατυχημάτων μεγάλης εκτάσεως τον οποίο περικλείουν ορισμένες βιομηχανικές δραστηριότητες, ή άλλες πληροφορίες χορηγούμενες βάσει άλλων νομοθετημάτων, ανταποκρίνονται σε κάποια από τις απαιτήσεις του παρόντος άρθρου, οι πληροφορίες αυτές μπορούν να περιλαμβάνονται ή να επισυνάπτονται στην αίτηση.

>Κείμενο μετά την ψηφοφορία στο ΕΚ>

2. Στις περιπτώσεις που πληροφορίες παρεχόμενες σύμφωνα με τις απαιτήσεις της οδηγίας 85/337/ΕΟΚ, ή έκθεση ασφαλείας συντασσόμενη κατ' εφαρμογή της οδηγίας 82/501/ΕΟΚ του Συμβουλίου της 24ης Ιουνίου 1982 περί του κινδύνου ατυχημάτων μεγάλης εκτάσεως τον οποίο περικλείουν ορισμένες βιομηχανικές δραστηριότητες, ή άλλες πληροφορίες χορηγούμενες βάσει άλλων νομοθετημάτων, ανταποκρίνονται σε κάποια από τις απαιτήσεις του παρόντος άρθρου, οι πληροφορίες αυτές πρέπει να περιλαμβάνονται ή να επισυνάπτονται στην αίτηση.

(Τροπολογία 24)

Άρθρο 9, παράγραφος 4

>Αρχικό κείμενο>

4. Με την επιφύλαξη του άρθρου 10, οι αναφερόμενες στην προηγούμενη παράγραφο οριακές τιμές εκπομπής ή οι ισοδύναμες παράμετροι και τεχνικά μέτρα βασίζονται στις βέλτιστες διαθέσιμες τεχνικές, χωρίς να προδιαγράφουν τη χρήση μιας συγκεκριμένης τεχνικής ή τεχνολογίας, και λαμβανομένων υπόψη των τεχνικών χαρακτηριστικών της συγκεκριμένης εγκατάστασης, της γεωγραφικής της θέσης και των τοπικών περιβαλλοντικών συνθηκών. Σε όλες τις περιπτώσεις, οι όροι χορήγησης της άδειας προβλέπουν διατάξεις για την ελαχιστοποίηση της διαμεθοριακής ρύπανσης σε μεγάλη απόσταση και εξασφαλίζουν υψηλό επίπεδο προστασίας του περιβάλλοντος στο σύνολό του.

>Κείμενο μετά την ψηφοφορία στο ΕΚ>

4. Με την επιφύλαξη του άρθρου 10, οι αναφερόμενες στην προηγούμενη παράγραφο οριακές τιμές εκπομπής ή οι ισοδύναμες παράμετροι και τεχνικά μέτρα βασίζονται στις βέλτιστες διαθέσιμες τεχνικές, χωρίς να προδιαγράφουν τη χρήση μιας συγκεκριμένης τεχνικής ή τεχνολογίας, και μπορεί, όπου τούτο επιβάλλεται, να λαμβάνουν υπόψη τα τεχνικά χαρακτηριστικά της συγκεκριμένης εγκατάστασης. Σε όλες τις περιπτώσεις, οι όροι χορήγησης της άδειας προβλέπουν διατάξεις για την ελαχιστοποίηση της εκπομπής ρυπαντικών ουσιών που αναφέρονται στο Παράρτημα ΙΙΙ και της διαμεθοριακής ρύπανσης σε μεγάλη απόσταση και εξασφαλίζουν υψηλό επίπεδο προστασίας του περιβάλλοντος στο σύνολό του.

(Τροπολογία 28)

Άρθρο 13, παράγραφος 1

>Αρχικό κείμενο>

1. Τα κράτη μέλη φροντίζουν ώστε οι αρμόδιες αρχές να επανεξετάζουν περιοδικώς και να αναπροσαρμόζουν, ενδεχομένως, τους όρους της άδειας.

>Κείμενο μετά την ψηφοφορία στο ΕΚ>

1. Τα κράτη μέλη φροντίζουν ώστε οι αρμόδιες αρχές να επανεξετάζουν περιοδικώς και το αργότερο δέκα χρόνια μετά την έναρξη λειτουργίας της εγκατάστασης τους όρους της άδειας, με στόχο την ενδεχόμενη αναπροσαρμογή της, και στη συνέχεια προβαίνουν στην εν λόγω επανεξέταση τουλάχιστον ανά πενταετία. Σε περίπτωση που μια άδεια αναπροσαρμοστεί για κάποιον από τους λόγους που αναφέρονται στην παράγραφο 2, η πενταετία αρχίζει από την ημερομηνία αναπροσαρμογής της άδειας.

(Τροπολογία 30)

Άρθρο 15, παράγραφος 1, πρώτο εδάφιο

>Αρχικό κείμενο>

1. Με την επιφύλαξη της οδηγίας 90/313/ΕΟΚ του Συμβουλίου της 7ης Ιουνίου 1990 σχετικά με την ελεύθερη πληροφόρηση για θέματα περιβάλλοντος για την ελεύθερη πρόσβαση στις πληροφορίες στον τομέα του περιβάλλοντος, τα κράτη μέλη λαμβάνουν τα αναγκαία μέτρα για να εξασφαλίζουν ότι οι αιτήσεις αδείας για νέες εγκαταστάσεις ή για ουσιαστικές μεταβολές τίθενται στη διάθεση του κοινού επί κατάλληλο χρονικό διάστημα, ώστε να μπορεί να εκφέρει γνώμη επ' αυτών, πριν η αρμόδια αρχή λάβει σχετική απόφαση.

>Κείμενο μετά την ψηφοφορία στο ΕΚ>

1. Με την επιφύλαξη της οδηγίας 90/313/ΕΟΚ του Συμβουλίου της 7ης Ιουνίου 1990 σχετικά με την ελεύθερη πληροφόρηση για θέματα περιβάλλοντος για την ελεύθερη πρόσβαση στις πληροφορίες στον τομέα του περιβάλλοντος, τα κράτη μέλη λαμβάνουν τα αναγκαία μέτρα για να εξασφαλίζουν ότι οι αιτήσεις αδείας για νέες εγκαταστάσεις ή για ουσιαστικές μεταβολές τίθενται στη διάθεση του κοινού μαζί με κάθε σχετική πληροφορία, ιδιαίτερα τη μελέτη περιβαλλοντικών επιπτώσεων, επί κατάλληλο χρονικό διάστημα, ώστε να μπορεί να εκφέρει γνώμη επ' αυτών, πριν η αρμόδια αρχή λάβει σχετική απόφαση.

(Τροπολογία 32)

Άρθρο 18α (νέο)

>Κείμενο μετά την ψηφοφορία στο ΕΚ>

Άρθρο 18α

Άλλα μέτρα προστασίας

1. Η παρούσα οδηγία δεν εμποδίζει τα κράτη μέλη να διατηρούν ή να θεσπίζουν αυστηρότερα μέτρα προστασίας, συμβατά με την κοινοτική νομοθεσία. Τα εν λόγω μέτρα θα κοινοποιούνται στην Επιτροπή.

>Κείμενο μετά την ψηφοφορία στο ΕΚ>

2. Τα κράτη μέλη μπορούν να λαμβάνουν μέτρα προστασίας άλλα από αυτά που περιγράφονται στην παρούσα οδηγία, υπό τον όρο ότι τα εν λόγω μέτρα είναι συμβατά με την υφιστάμενη κοινοτική νομοθεσία. Ειδικότερα, τέτοιου είδους μέτρα μπορεί να

>Κείμενο μετά την ψηφοφορία στο ΕΚ>

- καθορίζουν περιοχές ιδιαίτερα μολυσμένες ή που χρήζουν ειδικής προστασίας, και να απαγορεύουν την κατασκευή ορισμένων κατηγοριών εγκαταστάσεων ή να εξαρτούν τη λειτουργία τους από προϋποθέσεις πρόσθετες προς την προϋπόθεση της χρησιμοποίησης των καλύτερων διαθέσιμων τεχνικών[semigr ]

>Κείμενο μετά την ψηφοφορία στο ΕΚ>

- να χρησιμοποιούν οικονομικά μέσα, όπου αυτό ενδείκνυται[semigr ]

>Κείμενο μετά την ψηφοφορία στο ΕΚ>

- να απαιτούν την υπαγωγή ορισμένων κατηγοριών εγκαταστάσεων, εκτός από εκείνες που αναφέρονται στο παράρτημα Ι, στις διατάξεις της παρούσας οδηγίας[semigr ]

>Κείμενο μετά την ψηφοφορία στο ΕΚ>

- να θεωρούν ρυπογόνες και άλλες ουσίες και παρασκευάσματα, επιπλέον αυτών του παραρτήματος ΙΙΙ,

>Κείμενο μετά την ψηφοφορία στο ΕΚ>

3. Τα κράτη μέλη ενημερώνουν την Επιτροπή σχετικά με τα μέτρα που έχουν εγκρίνει σε εφαρμογή του παρόντος άρθρου. Βάσει των στοιχείων αυτών, η Επιτροπή εξετάζει την ανάγκη εναρμόνισης των εν λόγω μέτρων και υποβάλλει σχετικές προτάσεις στο Συμβούλιο.

(Τροπολογία 33)

Άρθρο 19

>Αρχικό κείμενο>

Η Επιτροπή επικουρείται από μία επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

Η Επιτροπή επικουρείται από επιτροπή συμβουλευτικού χαρακτήρα, η οποία απαρτίζεται από εκπροσώπους των κρατών μελών υπό την προεδρία εκπροσώπου της Επιτροπής.

>Αρχικό κείμενο>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίσει με την ειδική πλειοψηφία που προβλέπεται στο άρθρο 148 παράγραφος 2 της Συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην φηφοφορία.

>Κείμενο μετά την ψηφοφορία στο ΕΚ>

Ο εκπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της σχετικά με το σχέδιο των μέτρων που πρέπει να ληφθούν μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος, εν ανάγκη μετά από ψηφοφορία.

Η γνώμη της επιτροπής καταγράφεται στα πρακτικά[semigr ] επιπλέον, κάθε κράτος μέλος έχει δικαίωμα να ζητήσει να καταγραφεί η θέση του στα πρακτικά.

>Αρχικό κείμενο>

Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

>Κείμενο μετά την ψηφοφορία στο ΕΚ>

Η Επιτροπή λαμβάνει στο μέγιστο δυνατό βαθμό υπόψη τη γνώμη της συμβουλευτικής επιτροπής. Ενημερώνει την επιτροπή σχετικά με τον τρόπο με τον οποίο έλαβε υπόψη τη γνώμη της.

>Αρχικό κείμενο>

Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

>Αρχικό κείμενο>

Εάν το Συμβούλιο δεν αποφασίσει εντός τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.

(Τροπολογία 34)

Άρθρο 20, παράγραφος 3, τρίτο εδάφιο

>Αρχικό κείμενο>

Το Συμβούλιο, κατόπιν προτάσεως της Επιτροπής, θα τροποποιήσει, εφόσον είναι αναγκαίο, τις κατάλληλες διατάξεις των αναφερομένων στο παράρτημα ΙΙ οδηγιών για να τις προσαρμόσει στις απαιτήσεις της παρούσας οδηγίας πριν την ημερομηνία κατάργησης της οδηγίας 84/360/ΕΟΚ, σύμφωνα με το πρώτο εδάφιο.

>Κείμενο μετά την ψηφοφορία στο ΕΚ>

Το Συμβούλιο και το Ευρωπαϊκό Κοινοβούλιο, κατόπιν προτάσεως της Επιτροπής, θα τροποποιήσουν, εφόσον είναι αναγκαίο, τις κατάλληλες διατάξεις των αναφερομένων στο παράρτημα ΙΙ οδηγιών για να τις προσαρμόσουν στις απαιτήσεις της παρούσας οδηγίας πριν από την ημερομηνία κατάργησης της οδηγίας 84/360/ΕΟΚ, σύμφωνα με το πρώτο εδάφιο.

(Τροπολογία 35)

Παράρτημα Ι, σημείο 1

>Αρχικό κείμενο>

1. Η παρούσα οδηγία δεν αφορά τις εγκαταστάσεις ή τμήματα εγκαταστάσεων που χρησιμοποιούνται για την έρευνα, την ανάπτυξη και την πειραματική δοκιμή νέων προϊόντων και βιομηχανικών μεθόδων.

>Κείμενο μετά την ψηφοφορία στο ΕΚ>

1. Εξαιρούνται από την παρούσα οδηγία οι εγκαταστάσεις έρευνας που ασχολούνται αποκλειστικά και μόνο ή κατά κύριο λόγο με την έρευνα και επί πλέον οι εγκαταστάσεις όπου αναπτύσσονται ή δοκιμάζονται κατ' ανώτατο όριο επί ένα έτος νέες μέθοδοι, ουσίες, καύσιμα ή προϊόντα.

(Τροπολογία 37)

Παράρτημα Ι, σημείο 2.4

>Αρχικό κείμενο>

2.4. Χυτήρια σιδηρούχων μετάλλων με δυναμικότητα παραγωγής άνω των 20 τόνων ημερησίως.

>Κείμενο μετά την ψηφοφορία στο ΕΚ>

2.4. Χυτήρια σιδηρούχων μετάλλων με δυναμικότητα παραγωγής άνω των 50 τόνων ημερησίως.

(Τροπολογία 54)

Παράρτημα Ι, σημείο 2.6

>Αρχικό κείμενο>

2.6. Εγκαταστάσεις επιφανειακής επεξεργασίας μετάλλων και πλαστικών υλικών με ηλεκτρολυτικές ή χημικές διεργασίες, εφόσον ο όγκος των κάδων που χρησιμοποιούνται για την κατεργασία υπερβαίνει τα 30 m3.

>Κείμενο μετά την ψηφοφορία στο ΕΚ>

2.6. Εγκαταστάσεις επιφανειακής επεξεργασίας μετάλλων και πλαστικών υλικών με ηλεκτρολυτικές ή χημικές διεργασίες, εφόσον ο όγκος των κάδων κατεργασίας (επένδυση/αποκάλυψη/ μετατροπή) υπερβαίνει τα 100 m3 και συγχρόνως παράγονται περισσότερα από 5 m3 καθαρού υγρού κατεργασίας ανά ώρα σύμφωνα με τις οριακές τιμές που ισχύουν για τα μέταλλα βάσει του σχετικού καταλόγου.

(Τροπολογία 39)

Παράρτημα Ι, σημείο 3.5

>Αρχικό κείμενο>

3.5. Εγκαταστάσεις παραγωγής κεραμικών ειδών με ψήσιμο, ιδίως δε κεραμιδιών, τούβλων, πυρίμαχων πλίνθων, πλακιδίων, ψευδοπορσελάνης ή πορσελάνης, με ημερήσια παραγωγική δυναμικότητα άνω των 75 τόνων και/ή με δυναμικότητα κλιβάνου άνω των 4 m3 και πυκνότητα φορτίου άνω των 300 kg/m3.

>Κείμενο μετά την ψηφοφορία στο ΕΚ>

3.5. Εγκαταστάσεις παραγωγής κεραμικών ειδών με θέρμανση, ιδίως δε κεραμιδιών, τούβλων, πυρίμαχων πλίνθων, πλακιδίων, ψευδοπορσελάνης ή πορσελάνης, με ημερήσια παραγωγική δυναμικότητα ανά χιλιόγραμμο άνω των 75 τόνων και με πυκνότητα χύτευσης ανά κλίβανο άνω των 300 kg/m3.

(Τροπολογία 57)

Παράρτημα Ι, σημείο 6.4, στοιχείο γ)

>Αρχικό κείμενο>

γ) επεξεργασία και μεταποίηση του γάλακτος, όταν η ποσότητα του λαμβανομένου γάλακτος υπερβαίνει τους 200 t/ημερησίως (μέση ετήσια τιμή).

>Κείμενο μετά την ψηφοφορία στο ΕΚ>

γ) επεξεργασία και μεταποίηση του γάλακτος, όταν η ποσότητα του λαμβανομένου γάλακτος υπερβαίνει τους 500 t/ημερησίως (μέση ετήσια τιμή).

(Τροπολογία 42)

Παράρτημα Ι, σημείο 6.7.

>Αρχικό κείμενο>

6.7. Εγκαταστάσεις επεξεργασίας της επιφάνειας υλών, αντικειμένων ή προϊόντων με τη χρησιμοποίηση οργανικών διαλυτών, ιδίως για τις εργασίες προετοιμασίας, εκτύπωσης, επίστρωσης, καθαρισμού των λιπών, αδιαβροχοποίησης, κολλαρίσματος, βαφής, καθαρισμού ή διαβροχής, με δυναμικότητα κατανάλωσης άνω των 150 kg διαλύτη ανά ώρα ή άνω των 200 t ανά έτος.

>Κείμενο μετά την ψηφοφορία στο ΕΚ>

6.7. Εγκαταστάσεις επεξεργασίας της επιφάνειας υλών, αντικειμένων ή προϊόντων με τη χρησιμοποίηση οργανικών διαλυτών, ιδίως για τις εργασίες προετοιμασίας, εκτύπωσης, επίστρωσης, καθαρισμού των λιπών, αδιαβροχοποίησης, κολλαρίσματος, βαφής, καθαρισμού ή διαβροχής, με κατανάλωση άνω των 150 kg διαλύτη ανά ώρα ή άνω των 200 t ανά έτος.

(Τροπολογία 44)

Παράρτημα ΙΙΙ, «Ατμόσφαιρα», σημείο 9α) (νέο)

>Κείμενο μετά την ψηφοφορία στο ΕΚ>

9α) Βρώμιο και ενώσεις του βρωμίου

(Τροπολογία 46)

Παράρτημα ΙΙΙ, «Νερό», σημείο 12α) (νέο)

>Κείμενο μετά την ψηφοφορία στο ΕΚ>

12α) Τασιενεργές ουσίες

(Τροπολογία 49)

Παράρτημα IV, τίτλος

>Αρχικό κείμενο>

Στοιχεία που πρέπει να λαβάνονται υπόψη εν γένει ή σε συγκεκριμένες περιπτώσεις κατά τον καθορισμό των βέλτιστων διαθέσιμων τεχνικών που ορίζονται στο άρθρο 2 παράγραφος 11, λαμβανομένων υπόψη του κόστους και του οφέλους που μπορούν να προκύψουν από μία πράξη και των αρχών της πρόνοιας και της προληπτικής δράσης:

>Κείμενο μετά την ψηφοφορία στο ΕΚ>

Στοιχεία που πρέπει να λαβάνονται υπόψη εν γένει κατά τον καθορισμό των βέλτιστων διαθέσιμων τεχνικών που ορίζονται στο άρθρο 2 παράγραφος 11, λαμβανομένων υπόψη των αρχών της πρόνοιας και της προληπτικής δράσης:

(Τροπολογία 52)

Παράρτημα IV, σημείο 8α (νέο)

>Κείμενο μετά την ψηφοφορία στο ΕΚ>

8α. Το κόστος και τα οφέλη από την εφαρμογή ενός μέτρου.